 Waxaa mucjiso ahayd in meel aan ciidan Booliis, dowlad , iyo maxkamadi ka jirin laga hirgeliyo oo la dabakho sharcigaas isaga ah, sida xaqiiqdu tahayna waxaa dhacday in tobanaan goor gacankudhiigle baxsaday ay beeshisu ama qabiilkiisu amaba xataa walaalihiis soo qabtaan oo gacanta u soo geliyaan cidii wax laga dilay si ay xadkooda uga gutaan, mucjisoonyinka deegaamadaan ka dhacay waxaa ka mid ah in markii qaar ka mid ah gacan ku dhiiglayaashan loo soo gacangeliyay cidii wax laga dilay ay cafiyeen oo ku bedesheen mag ama diyo, taasi oo ku tusinaysa naxariista iyo isjacaylka ka dhexeeya walaalaha reer Puntland inuu yahay mid aan wax dhaawici kara ama fidmo dhexdhigi karaa jirin oo aad u jeedid in xataa meesha ugu kharaar hadii xaajadu gaarto oo dhiig daato ay diyaar shacabkaasi u yihiin in ay wanaag iyo maxabo ku khatimaan khilaafka iyo dhibka. 